பொடியுடைக் கானம் எங்கும் குருதிநீர் பொங்க வீழ்ந்த தடியுடை எயிற்றுப் பேழ் வாய்த் தாடகை, தலைகள்தோறும் முடியுடை அரக்கற்கு, அந் நாள், முந்தி உற்பாதம் ஆக, படியிடை அற்று வீழ்ந்த வெற்றி அம் பதாகை ஒத்தாள். 51 கான் திரிந்து ஆழி ஆகத் தாடகை கடின மார்பத்து ஊன்றிய பகழி வாயூடு ஒழிகிய குருதி வெள்ளம் ஆன்ற அக் கானம் எல்லாம் பரந்ததால்-அந்தி மாலைத் தோன்றிய செக்கர் வானம் தொடக்கு அற்று வீழ்ந்தது ஒத்தே! 52